Юрген Теобалди
Приключение с поезия

Превод от немски: Венцеслав Константинов, —

chitanka.info

Когато подканих Гьоте да се качи

той се съгласи веднага

Докато пътувахме

поиска да му обяснявам всичко съвсем точно

дори му дадох да настъпи газта

и той изкрещя: „На свобода!“[1]

и заблъска по арматурното табло

Пуснах радиото с все сила

той се пресегна през прозореца

отчупи чистачката

и после полетяхме през селото

по мостчето и в нивата

където през смях и викове

се изтъркаляхме от таратайката

1974

[1] „Фауст“, сцена „Тъмница“ — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.